Document ID: 32003R1650

Uredba Sveta (ES) št. 1650/2003
z dne 18. junija 2003
o spremembi Uredbe (ES) št. 2100/94 o žlahtniteljskih pravicah Skupnosti
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 308 Pogodbe,
ob upoštevanju predloga Komisije [1],
ob upoštevanju mnenja Evropskega parlamenta [2],
ob upoštevanju mnenja Računskega sodišča [3],
ob upoštevanju naslednjega:
(1) Z začetkom veljavnosti Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti [4], je bil koncept centraliziranega predhodnega finančnega nadzora nadomeščen z modernejšimi nadzornimi in revizijskimi sistemi.
(2) Nadzorni in revizijski sistemi Urada Skupnosti za rastlinske sorte bi morali biti primerljivi s sistemi institucij Skupnosti.
(3) Splošna načela in omejitve, ki urejajo pravico dostopa do dokumentov, predvideno v členu 255 Pogodbe, je določila Uredba (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije [5].
(4) Ob sprejetju Uredbe (ES) št. 1049/2001 so se vse tri institucije v skupni izjavi dogovorile, da bi morale agencije in podobni organi izvajati predpise, skladne s tistimi iz navedene uredbe.
(5) Ustrezne določbe bi se torej morale vključiti v Uredbo Sveta (ES) št. 2100/94 z dne 27. julija 1994 o žlahtniteljskih pravicah Skupnosti [6], da se Uredba (ES) št. 1049/2001 začne uporabljati za Urad Skupnosti za rastlinske sorte, prav tako pa bi se morala vključiti določba o pravici do ugovora proti zavrnitvi dostopa do dokumentov.
(6) Uredbo (ES) št. 2100/94 je zato treba ustrezno spremeniti -
SPREJEL NASLEDNJO UREDBO:
Člen 1
Uredba (ES) št. 2100/94 se spremeni:
1. Vstavi se člen:
"Člen 33a
Dostop do dokumentov
1. Uredba (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije [7] se uporablja za dokumente, ki jih hrani Urad.
2. Upravni svet v šestih mesecih po začetku veljavnosti Uredbe Sveta (ES) št. 1650/2003 z dne 18. junija 2003 o spremembi Uredbe (ES) št. 2100/94 o žlahtniteljskih pravicah Skupnosti [**] UL L 245, 29.9.2003, str. 28. sprejme praktične rešitve za izvajanje Uredbe (ES) št. 1049/2001.
3. Odločbe, ki jih sprejme Urad na podlagi člena 8 Uredbe (ES) št. 1049/2001, so lahko predmet pritožbe varuhu človekovih pravic ali tožbe pri Sodišču Evropskih skupnosti, pod pogoji, določenimi v členih 195 ali 230 Pogodbe."
2. Člen 111 se spremeni:
(a) naslov se nadomesti z:
"Revizija in nadzor;"
(b) odstavek 111(1) se nadomesti z:
"1. Notranja revizija je naloga Urada, in sicer se izvaja v skladu z ustreznimi mednarodnimi standardi. Notranji revizor, ki ga imenuje predsednik, temu odgovarja glede preverjanja primernega delovanja sistemov za izvajanje proračuna in postopkov Urada.
Notranji revizor svetuje predsedniku glede obvladovanja tveganj, tako da izdaja neodvisna mnenja o kakovosti upravljavskih in nadzornih sistemov ter priporočila za izboljšanje pogojev izvajanja nalog in spodbujanje dobrega finančnega poslovanja.
Za uvedbo sistemov notranjega nadzora in postopkov, primernih za izvajanje njegovih nalog, je odgovoren odredbodajalec."
Člen 2
Ta uredba začne veljati prvi dan meseca po mesecu objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 18. junija 2003

Labels: 2
15
4
6